छात्राएं बोलीं, 3 दिन में हटाओ कॉलेज के आगे से ठेका
एसएसडीगर्ल्स कालेज अमरीक सिंह रोड के सामने खुले शराब ठेके के खिलाफ काॅलेज छात्राओं ने मोर्चा खोल दिया। सोमवार को छात्राओं ने अपनी क्लास छोड़ हाथों में काले झंडे लेकर ठेके के सामने प्रदर्शन किया। आसपास के दुकानदारों और काॅलेज प्रबंधक कमेटी ने भी छात्राओं का साथ दिया।
एक घंटे तक चले प्रदर्शन के दौरान छात्राओं ने जिला प्रशासन को चेतावनी दी कि अगर तीन दिनों के अंदर ठेके को कालेज के सामने से नहीं हटाया गया तो इसका घेराव शुरू कर दिया जाएगा। उन्होंने कहा कि प्रशासन इतना लापरवाह कैसे हो गया जो गर्ल्स कॉलेज के सामने ही ठेका खुलवा दिया।
येउठाए सवाल
काॅलेजछात्रा सुखप्रीत कौर, अमनदीप कौर, यादप्रीत कौर ने प्रदर्शन के दौरान जिला प्रशासन के सामने कई सवाल उठाए। उन्होंने कहा कि जिला प्रशासन आखिर इतना लापरवाह कैसे हो सकता है कि वह एक शिक्षा संस्थान के सामने शराब का ठेका खोलने की मंजूरी दे दे? क्या प्रशासन को पता नहीं है कि शिक्षा संस्थान के आसपास शराब की बिक्री नहीं हो सकती? एसएसडी काॅलेज लड़कियों का है। प्रशासन लड़कियों की सुरक्षा को लेकर इतनी बड़ी लापरवाही कर रहा है। विरोध करने के बावजूद ठेके को हटाने के लिए कोई कदम उठा रहा। छात्रा प्रियंका रमनदीप ने कहा कि काॅलेज के सामने शराबियों की भीड़ लगी रहती है। पहले लड़कियां काॅलेज के बाहर बिना किसी डर के बसों का इंतजार करती थी लेकिन ठेका खुलने के बाद यहां खड़ा होना दूभर हो गया है। शराबी लड़कियों को परेशान करते हैं। जसकिरण और कुलविंदर कौर ने बताया कि काॅलेज के साथ ही लड़कियों का हॉस्टल है। हाॅस्टल में भी रात को भय का माहौल रहता है। काॅलेज मैनेजमेंट कमेटी के अजय गुप्ता, अनिल भोला, साधू राम कुसला, दुकानदार सोनू महेश्वरी, रोहित गर्ग, राजपाल, सतपाल ने बताया कि काॅलेज प्रबंधन ठेके को हटाने के लिए जिला प्रशासन और एक्साइज विभाग को कई बार मांगपत्र दे चुका है लेकिन इसके बावजूद कार्रवाई नहीं की गई।
^इस मामले में जांच कर जल्द ही फैसला लिया जाएगा। प्रशासन की भी राय ली जाएगी। बीएससंधू, अधिकारी, एक्साइज विभाग
नहीं आया कोई अधिकारी
विरोधके बावजूद एक्साइज विभाग और जिला प्रशासन का कोई भी अधिकारी मौके पर नहीं पहुंचा। राजनीतिक संरक्षण में चल रहे इस ठेके को पहले नियमों को ताक पर रखकर मंजूरी दे दी गई, बाद में विरोध के बावजूद इसे हटाने के लिए कोई कदम नहीं उठाया जा रहा। एक्साइज विभाग के सीपीएस की जिम्मेदारी स्थानीय विधायक के पास है।
सोमवार को बठिंडा के एसएसडी गर्ल्स कॉलेज की छात्राओं ने शराब ठेका हटवाने के लिए हाथों में काले झंडे लेकर प्रदर्शन किया।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva